C 443/4
ET
Euroopa Liidu Teataja
22.11.2022
töömaailmas toimuvaid muutusi, kasutades selleks muu hulgas suunatud toetusi, näiteks vajalike oskuste täiustamise, sotsiaalkaitse tagamise ja kogu ühiskonna kaasamise kaudu ülemineku kujundamisse, samuti lisaettepanekute kaudu, et hõlmata ulatuslikke avaliku ja erasektori investeeringuid ülemineku toetamiseks ning suurendada märkimisväärselt õiglase ülemineku fondi mahtu ja kohaldamisala, et see oleks piisav nende väljakutsete lahendamiseks.
2.6.
Komitee kutsub üles tagama, et ELi õigusraamistik võimaldaks ELi ettevõtjatel, sealhulgas VKEdel, saavutada ökoettevõtjate seas liidripositsioon, vältides samal ajal tootmise ümberpaigutamise ohtu ja kaitstes suurema negatiivse keskkonnamõjuga toodete impordi eest.
See kehtib eelkõige energiamahukate tööstussektorite suhtes.
Komitee kutsub samuti üles toetama VKEsid, et nad suudaksid paremini mõista ja hallata neid otseselt ja kaudselt puudutavaid suurenevaid kliima- ja keskkonnanõudeid.
2.7.
Komitee nõuab tööstusele jõulist innovatsioonitoetust, et edendada ja kasutusele võtta keskkonnahoidlikke tehnoloogiaid, materjale, tooteid, tootmisprotsesse ja ärimudeleid, hõlbustades näiteks vesiniku, akude ja patareide, pooljuhtide, süsinikdioksiidi kogumise ja kasutamise programme ning ringmajanduse tavasid eri valdkondades, näiteks pakendamine.
2.8.
Selleks et suurendada ELi ülemaailmset mõju kliimamuutuste leevendamisele, peaks EL tagama ELi tööstusele konkurentsitingimused, et kasutada ära ekspordivõimalusi, mida pakub ülemaailmne nõudlus kliimatehnoloogiate ja -lahenduste järele, ning suurendama seeläbi ELi CO2 käejälge.
2.9.
Tööstusliidud on osutunud edukaks meetodiks suuremahuliste ja piiriüleste tööstusprojektide väljatöötamisel strateegilistes valdkondades.
Need tööstusliidud koos üleeuroopalist huvi pakkuvate tähtsate projektidega on hädavajalikud taastumiseks ning Euroopa standardite ja peamiste tehnoloogiate edendamiseks, seda eelkõige valdkondades, kus turust üksi ei piisa või turg on moonutatud.
2.10.
Tõelise energialiidu suunas liikumist tuleks tugevdada, et tagada üleminek taskukohasele, ohutule, konkurentsi­ võimelisele, turvalisele ja säästvale energiasüsteemile.
Võttes arvesse Venemaa ja Ukraina vahelisest sõjast tulenevaid praegusi probleeme, peaks komisjon keskenduma meetmetele, mis toovad energialiidu kõigi eesmärkide seisukohast suurimat kasu ning mis aitavad samaaegselt kaasa päevakajaliste probleemide lahendamisele ja pikemaajaliste eesmärkide saavutamisele.
2.11.
Olukord Ukrainas on viinud „RePowerEU“ teemalise teatise (4) koostamiseni, millele Euroopa Ülemkogu palvel järgnes kava „RePowerEU“ koos asjaomaste ettepanekutega (5), mis võivad nõuetekohase rakendamise korral märkimis­ väärselt edasi viia nii Euroopa Liidu energiasõltumatust kui ka jätkusuutlikkust.
Eesmärk saada sõltumatuks Venemaa gaasist ja muudest fossiilkütustest nõuab nii tarnijate kui ka energiaallikate kiiret mitmekesistamist, suuremat solidaarsust ja pikaajalisi meetmeid, mis edendavad üleminekut CO2 neutraalsusele, võttes arvesse eri liikmesriikide ja piirkondade iseärasusi ning olemasolevaid alternatiivseid allikaid.
Protsessi edukuse tagamiseks tuleb siiski kaasata piisavad era- ja avaliku sektori investeeringud, kasutades muu hulgas täiel määral ära taaste- ja vastupidavusrahastu ning ühtekuuluvuspo­ liitika vahendeid.
Nagu juba märgitud (6), on nõudluse vähendamine Venemaa gaasi järele 2022. aasta lõpuks kahe kolmandiku võrra keeruline ülesanne ning see nõuaks ühest küljest mitmekesistamist ja lühiajalises perspektiivis eelkõige veeldatud maagaasi ja biometaani kasutamist ning teisest küljest energiatõhususe suurendamist ja taastuvate energiaallikate kasutamise laiendamist.
Tuleks vältida pikaajalist seotust selliste taristustega, mis tekitavad tulevikus piiranguid reaalsetele alternatiividele, ning investeeringuid tuleks võimalikult palju suunata taastuvatesse energiaallikatesse ja toetavatesse taristutesse.
Ühiskondliku heakskiidu, jätkusuutlikkuse ja edu tagamiseks peavad asjakohastesse poliitikaettepanekutesse olema igakülgselt kaasatud sotsiaalpartnerid ja kodanikuühiskond.
Lisaks sellele oleks väliskriisidele reageerimise suutlikkuse suurendamiseks vaja luua Euroopa Liidu Nõukogu juurde alaline koordineerimisüksus.
(4) (5) (6)
https://ec.europa.eu/commission/presscorner/detail/et/ip_22_1511 https://ec.europa.eu/info/publications/key-documents-repowereu_en Komitee arvamus „REPowerEU: Euroopa ühismeede taskukohasema, kindlama ja kestlikuma energiavarustuse tagamiseks“ (ELT C 323, 26.8.2022, lk 123).